SMTSYNEXเพิ่มเป้ากำไรปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สินค้าไฮเทคโตดี ส่งผลให้สองบริษัทจดทะเบียนทั้ง SMT และ SYNEX ปรับเป้ากำไรเพิ่มขึ้น
นายพลศักดิ์ เลิศพุฒิภิญโญ ประธานเจ้าหน้าที่บริหารบริษัท สตาร์ส ไมโคร อิเล็กทรอนิกส์ (ประเทศไทย) หรือ SMT ผู้ผลิตชิ้นส่วนอิเล็กทรอนิกส์ระดับบน ประมาณการว่า ภายหลังผลประกอบการงวด 9 เดือนแรกปีนี้มีกำไรสุทธิ 374 ล้านบาท เพิ่มขึ้น 98% จากช่วงเดียวกันของปีก่อนและเกินกว่าเป้าหมายที่ตั้งไว้ว่าจะเติบโต 80% ทำให้มีลุ้นว่าสิ้นปีนี้กำไรสุทธิจะเติบโตเกิน 100% หรือสูงกว่า 400 ล้านบาท
นอกจากนี้ คาดว่าปีหน้ากำไรสุทธิจะเติบโตจากปีนี้อีก 35% จากเดิมที่ประมาณการไว้ว่าจะเติบโต 30% เพราะรับรู้รายได้จากผู้ผลิตรายใหม่อีก 4 รายเข้ามา
ทั้งนี้ แม้ว่ารายได้รวมไตรมาส 3 จะลดลง 10% จากรายได้รวมไตรมาส 2 มาอยู่ที่ 3,176 ล้านบาท เพราะค่าเงินบาทแข็งค่า แต่บริษัทยังสามารถเพิ่มกำไรสุทธิอย่างต่อเนื่องเป็นไตรมาส 5 แล้ว เนื่องจาก บริษัทมุ่งเน้นผลิตสินค้าเทคโนโลยีที่มีกำไรสูงและเติบโตเร็วที่ร่วมพัฒนากับลูกค้าโดยเฉพาะระบบทัชสกรีนสำหรับโทรศัพท์สมาร์ตโฟนและเซ็นเซอร์อัจฉริยะวัดระดับลมยางรถยนต์
สำหรับแนวโน้มไตรมาส 4 คาดว่าจะสร้างสถิติกำไรสูงขึ้นอย่างต่อเนื่องจากไตรมาส 3
ด้านนายสุพันธุ์ มงคลสุธี ประธานกรรมการและซีอีโอ บริษัท ซินเน็ค (ประเทศไทย) หรือ SYNEX กล่าวว่า หลังจากไตรมาส 3 มีกำไรสุทธิ 85 ล้านบาท เพิ่มขึ้น 15.17% จากงวดปีก่อน และ 9 เดือนแรกของปีนี้มีกำไร 219.41 ล้านบาท เพิ่มขึ้น 30% จากช่วงเดียวกันของปีก่อน ทำให้บริษัทคาดว่าผลงานทั้งปีน่าจะเพิ่มขึ้นมาก ประกอบกับไตรมาสสุดท้ายของปีธุรกิจของบริษัทยังมีทิศทางเติบโตที่ดีจากสัญญาณบวกจากตลาดสินค้าไอทีที่เติบโต
“เพื่อให้สอดคล้องกับสถานการณ์ที่แท้จริงทางธุรกิจ บริษัทจึงปรับเป้าหมายรายได้ในปี 2553 ใหม่ จากเดิมตั้งเป้าเติบโตไว้ที่ 1215% จากปี 2552 ที่มีรายได้ 13,427.44 ล้านบาท มาเป็นเติบโต 1820%” นายสุพันธุ์ กล่าว
หลังจากที่ได้ประกาศผลการดำเนินงานประจำงวด 9 เดือน สิ้นสุดวันที่ 30 ก.ย2553 ออกมาเติบโตเพิ่มขึ้นจากปีก่อน จึงทำให้มั่นใจว่ากำไร ประกอบการในปี 2553 มีทิศทางการเติบโตที่โดดเด่น เมื่อเทียบกับปีก่อน เนื่องจากในช่วงไตรมาสสุดท้ายของปี ธุรกิจของบริษัท ยังมีทิศทางการเติบโตที่ดี จากสัญญาณบวกจากตลาดสินค้าไอทีที่เติบโตอย่างต่อเนื่อง และ บริษัทฯ ได้รับความไว้จากลูกค้าหลายรายดังนั้นจึงได้ปรับเป้าหมายรายได้ในปี 2553 ใหม่ จากเดิมที่ได้ตั้งเป้าหมายการเติบโตไว้ที่ 1215% จากปี 2552 ที่มีรายได้ 13,427.44 ล้านบาท มาเป็นเติบโต 1820% 
ในขณะเดียวกันคาด ว่ากำไรขั้นต้นจะปรับตัวดีขึ้นเช่นเดียวกันจากรายได้ที่เพิ่มขึ้นควบคู่กับการควบคุมค่าใช้จ่ายอย่างมีประสิทธิภาพ ซึ่งจะเห็นได้จากในผลประกอบการงวด 9 เดือน ที่บริษัทสามารถทำให้กำไรขั้นต้นเพิ่มขึ้นถึง 15.75%